Movyans Skolyow Meythrin

Mae Movyans Skolyow Meythrin (MSM) (Cymraeg: Mudiad Ysgol Meithrin mewn Cernyweg) yn fudiad di-elw a sefydlwyd gan Rhisiart Tal-e-bot, sydd hefyd yn gyfarwyddwr presennol iddo, ers 2009. Wedi'i leoli yng Ngholeg Cernyw yn Camborne, ei nod yw lledaenu'r Gernyweg ymhlith plant bach a'u teuluoedd. Mae'n debyg i sefydlu Mudiad Ysgolion Meithin Cymru a sefydlwyd yng Nghymru yn yr 1970au.

Skol dy'Sadorn Kernewek
Gan ddechrau yn 2009 darparodd Skol dy'Sadorn Kernewek ysgol feithrin ddydd Sadwrn i blant ifanc yn ogystal â gwersi Cernyweg i rieni ar yr un pryd.

Keur Kernewek
Yn 2012 cynhyrchodd Tal-e-bot Keur Kernewek, CD o ganeuon yn y Gernyweg ar gyfer plant dan 5 oed. Gwnaethpwyd hyn gyda chymorth Gorsedh Kernow, Cyngor Tref Redruth, DBS Music, y Cornish Language Partnership a’r grŵp roc Cernyweg Hanterhir, a gynhyrchodd rai o’r traciau, a bu myfyrwyr Prifysgol Plymouth yng Ngholeg Cernyw yn cynorthwyo. Mae 45 trac o ganeuon Cernyweg byr ar y CD gyda llyfryn o delynegion yn Gernyweg a Saesneg.

Skol Veythrin Karenza
Skol Veythrin Karenza, a sefydlwyd gan MSM yn 2013, fydd yr ysgol feithrin Gernyweg amser llawn gyntaf gyda statws cofrestredig gan y corff safonni addysg, Ofsted.

Dolenni allanol
Gwefan Movyans Skolyow Meythrin 
Cornish Language Preschool Skol Veythrin Karenza ar ITV West Country News (2015)

Cyfeiriadau

Categori:Cernyw
Categori:Cernyweg